**KVIEČIAME studijuoti taikomąją kineziologiją 2023 m.**

Tai gali būti ir pirmieji studijų metai siekiant įgyti **papildomosios ir alternatyviosios sveikatos priežiūros taikomosios kineziologijos specialisto** kvalifikaciją

2023 m. kovo 4-5 d. TRAKUOSE pradedami mokymai **Miofascijinės grandys, griaučių-raumenų ir nervų sistemos kineziologija ir manualinė terapija**, iš viso **128** val. Studijuojantieji įgis specialių žinių apie žmogaus kūno sistemų ir organų funkcinius ryšius, griaučių - raumenų sistemos biomechaninio ištyrimo bei vertinimo įgūdžių, gebėjimų sieti kineziologinio ištyrimo rezultatus su klinikine diagnoze ir taikyti disfunkcijų koregavimo metodus. Anatomijos, biomechanikos, kineziologijos žinių atnaujinimas ir specialiosios žinios bei nauji praktiniai įgūdžiai leis tiksliau įvertinti pacientų sveikatos sutrikimų priežastis, veiksmingai taikyti pagrįstus metodus.

Studijuoti gali įvairių sveikatos priežiūros sričių specialistai.

Išklausius 128 val. ir išlaikius egzaminą, 2023 m. gruodį išduodamas pažymėjimas; gydytojams ir kineziterapeutams jis patvirtins profesinį tobulinimąsi – tiks teikti Valstybinei akreditavimo sveikatos priežiūros veiklai tarnybai.

Programos temos:

1. Įvadas į kineziologiją. Raumenų susitraukimo neurofiziologiniai pagrindai. Raumenų disfunkcijų tipai ir jų korekcija. Manualinis raumenų testavimas ir organizmo struktūrinės sąsajos (28 val.).
2. Liemens ir apatinių galūnių miofascijinės grandys (19 val.).
3. Viršutinių galūnių miofascijinės grandys (19 val.).
4. Liemens, viršutinių ir apatinių galūnių sausgyslinių grandžių disfunkcijos. Ligamentinės sąsajos (18 val.).
5. Funkcinių asociacinių raiščių ir raumenų ryšių samprata: čiurnos ir riešo, alkūnės ir kelio sąnariai (26 val.).
6. Funkcinių asociacinių raiščių ir raumenų ryšių samprata: pečių lanko ir klubo sąnariai (18 val.). Gruodžio mėn. laikomas egzaminas.

Mokymai – teoriniai praktiniai seminarai – vyks lietuvių kalba, Trakuose, Karaimų g. 73. Lektoriai:

dr. B.Zachovajevienė, doc. dr. P.Zachovajevas, gyd. E.Lakštauskas, gyd. A.Zacharovas.

Išankstinė registracija vyksta el. p.[**info@funkcinemedicina.lt**](mailto:info@funkcinemedicina.lt); 2023 m. seminarų grafikas pateiktas žemiau.

128 val. mokymai„Miofascijinės grandys, griaučių-raumenų ir nervų sistemos kineziologija ir manualinė terapija“ yra naujos profesinio tobulinimo PROGRAMOS

„Taikomosios kineziologijos pagrindai“

dalis (*išsamiau žr.* [NAUJA programa siekiantiems taikomosios kineziologijos specialisto kvalifikacijos | LFMTKA (funkcinemedicina.lt)](http://www.funkcinemedicina.lt/naujienos/gydytoju-ir-kineziterapeutu-profesines-kvalifikacijos-tobulinimo-programos/)). „Taikomosios kineziologijos pagrindai“ parengta vadovaujantis 2020 m. sausio 14 d. LR Papildomosios ir alternatyviosios sveikatos priežiūros įstatymu (Nr. XIII-2771), suderinta LR sveikatos apsaugos ministro 2022 m. lapkričio 11 d. įsakymu Nr. V-1655. PROGRAMOS apimtis iš viso **480 val**., iš kurių 112 val. teorijos ir 368 val. praktikos; jas numatyta išdėstyti per trejus metus.

2023 m. dėstomos PROGRAMOS dalis apibūdinta aukščiau.

2024 m. numatyta dėstyti PROGRAMOS dalį

„Visceralinė manualinė terapija ir taikomosios kineziologijos pagrindai“, 98 val.

2025 m. numatoma dėstyti PROGRAMOS dalį

„Vertebralinė ir kraniosakralinė kineziologija ir manualinė terapija“, 112 val.

2024-2025 m. dar bus dėstoma:

Papildomoji ir alternatyvioji sveikatos priežiūra Lietuvoje, 27 val.

Žmogaus anatomija ir fiziologija, 61 val.

Pirmoji medicinos pagalba, 8 val.

Baigiamajam klinikinio atvejo analizės savarankiškam darbui parengti skirta 40 val.

Baigus visą 480 val. PROGRAMĄ ir išlaikius egzaminus bei parengus ir apgynus baigiamąjį darbą, išduodamas pažymėjimas (numatyta 2025 m. gruodį), patvirtinantis **papildomosios ir alternatyviosios sveikatos priežiūros taikomosios kineziologijos specialisto** kvalifikaciją. Pažymėjimą pateikus Valstybinei akreditavimo sveikatos priežiūros veiklai tarnybai, bus išduodama licencija.

Mokymų dalyviai, siekiantys papildomosios ir alternatyviosios sveikatos priežiūros taikomosios kineziologijos specialisto kvalifikacijos bei licencijos, „(...) turi būti įgiję aukštąjį išsilavinimą arba jam lygiavertę aukštojo mokslo kvalifikaciją, įgytą baigus medicinos arba reabilitacijos, arba farmacijos, arba odontologijos, arba burnos priežiūros, arba visuomenės sveikatos, arba mitybos, arba slaugos ir akušerijos, arba biologijos, arba genetikos, arba mikrobiologijos, arba molekulinės biologijos, arba biofizikos, arba biochemijos studijų krypties studijas“ (*citata* iš LR Papildomosios ir alternatyviosios sveikatos priežiūros įstatymo).

Į mokymus kviečiami ir kitų, aukščiau nepaminėtų studijų krypčių atstovai; jie atnaujins žinias, neįgydami papildomosios ir alternatyviosios sveikatos priežiūros taikomosios kineziologijos specialisto kvalifikacijos.

**2023 m. seminarų grafikas:**

**kovo** 4-5 d.; **gegužės** 13-14 d.; **birželio** 3-4 d.; dar keturi seminarai vyks rudenį (grafikas rengiamas).

Vieno 2 dienų (16 val.) seminaro kaina **350** Eur.

Mokėti galima už kiekvieną atskirą seminarą. Organizatorių pasiūlymas dėl nakvynės Trakuose: vieta 2-viečiame ar 3-viečiame kambaryje **20** Eur. Nakvynę rezervuoti rekomenduojama iš anksto, registruojantis į seminarą.

Išsamiau bei išankstinė registracija į **kovo 4-5 d. seminarą** el. p. [**info@funkcinemedicina.lt**](mailto:info@funkcinemedicina.lt) – vardas, pavardė, specialybė, kontaktai ir, jeigu svarbu, *nakvynę rezervuoti)*.

*Lietuvos funkcinės medicinos ir taikomosios kineziologijos asociacija*

[www.funkcinemedicina.lt](http://www.funkcinemedicina.lt)

*VšĮ Funkcinės medicinos mokymo ir gydymo centras*